# Klaudia Kulon

Klaudia Kulon (nascuda el 13 de març de 1992) és una jugadora d'escacs polonesa. Té els títols de Mestre Internacional i Gran Mestre Femení, que la FIDE li va concedir el 2019 i el 2014 respectivament. Va ser dues vegades campiona mundial femenina en la seva categoria d'edat.

## Resultats destacats en competició

Kulon va començar a jugar als escacs als 7 anys al club d'escacs de la Universitat Tecnològica de Koszalin. A partir de 2002, Kulon va guanyar diverses vegades el Campionat de Polònia Juvenil en diferents categories d'edat. Va guanyar dos cops el Campionat del món d'escacs per edats: l'any 2004, en la categoria femenina sub-12, i el 2006, en la categoria femenina sub-14. L'any 2008 va ser subcampiona, per darrere de Nazí Paikidze, del Campionat d'Europa d'escacs per edats a la secció femenina sub-16.
El 2007, Kulon va competir per primera vegada al campionat femení de Polònia, celebrat aquell any a Barlinek, i hi va acabar setena. Va guanyar el campionat polonès de blitz femení els anys 2006, 2017 i 2018.
El gener de 2014 Kulon va guanyar el campionat femení d'estudiants polonesos a Katowice. A l'abril va guanyar la medalla de bronze al campionat polonès femení de Varsòvia. Més tard, el mateix mes, es va convertir en la campiona polonesa de ràpides a Trzcianka. L'agost, Kulon va guanyar la secció femenina del Campionat del Món d'Escacs Universitari a Katowice amb una puntuació de 8½ punts sobre 9. El seu resultat va contribuir a la medalla d'or de Polònia. Al desembre va guanyar el 4t Memorial Krystyna Hołuj-Radzikowska a Wroclaw. El 2015 Kulon va tornar a guanyar el campionat femení d'estudiants de Polònia. El març de 2017 va guanyar la medalla de plata al campionat femení de Polònia.

### Competicions per equips

Kulon va jugar per Polònia al Campionat Europeu d'escacs per equips femení sub-18:
* El 2008, va guanyar l'or per equips i la plata individual al primer tauler al 8è Campionat d'Europa sub-18 femení d'escacs per equips a Szeged (+6, =0, -1).
Klaudia Kulon va jugar representant Polònia al Campionat d'Europa per equips d'escacs:
* El 2013, al quart tauler (Polònia II) al 10è Campionat d'Europa d'escacs per equips (femení) a Varsòvia (+4, =2, -2).
Klaudia Kulon va jugar representant Polònia a les Olimpíades d'escacs femenines:
* El 2014, al quart tauler de la 41a Olimpíada d'escacs de Tromsø (+3, =1, -2);
* El 2016, al quart tauler de la 42a Olimpíada d'escacs de Bakú (+8, =2, -1) i va guanyar la medalla de plata amb l'equip polonès.
Klaudia Kulon va jugar representant Polònia al Campionat del món d'escacs per equips:
* El 2015, al tauler de reserva del Campionat del Món d'escacs per equips femení 2015 a Chengdu (+0, =0, -4).

## Referències

* ↑ «Mistrzostwa Polski Kobiet, Barlinek 08-18.03.07» (en polonès). www.szachy.lo.pl. Arxivat de l'original el 4 de març 2016. [Consulta: 5 setembre 2019].
* ↑ «Akademickie Mistrzostwa Polski Kobiet 17-18.01.2014» (en polonès). www.chessarbiter.com. [Consulta: 5 setembre 2019].
* ↑ McGourty, Colin. «Wojtaszek pips 15-year-old Duda to Polish Championship». chess24.com, 03-04-2014. [Consulta: 5 setembre 2019].
* ↑ Bartel, Michał. «WOJTASZEK MISTRZEM POLSKI W SZACHACH SZYBKICH!» (en polonès). Polish Chess Federation, 22-04-2014. Arxivat de l'original el 24 setembre 2015. [Consulta: 5 setembre 2019].
* ↑ «Sjugirov and Kulon are 2014 World University Champions». Chessdom, 26-08-2014. [Consulta: 5 setembre 2019].
* ↑ Silver, Albert. «World University concludes in style». Chess News. ChessBase, 01-09-2014. [Consulta: 5 setembre 2019].
* ↑ Murdzia, Piotr. «ZŁOTA KLAUDIA KULON I DRUŻYNA NA AMŚ!» (en polonès). Polish Chess Federation, 26-08-2014. Arxivat de l'original el 26 agost 2014. [Consulta: 5 setembre 2019].
* ↑ «WGM Klaudia Kulon convincing in Wroclaw». Chessdom, 30-12-2014. [Consulta: 5 setembre 2019].
* ↑ «IM Warakomski and WGM Kulon top AMP Tournament 2015». Chessdom, 11-01-2015. [Consulta: 5 setembre 2019].
* ↑ «Budimex Indywidualne Mistrzostwa Polski Kobiet'2017» (en polonès). www.chessarbiter.com. [Consulta: 5 setembre 2019].
* ↑ Crowther, Mark. «TWIC 1169: Polish Chess Championship 2017». The Week in Chess, 03-04-2017. [Consulta: 5 setembre 2019].
* ↑ OlimpBase :: European Girls' sub-18 Team Chess Championship :: Klaudia Kulon
* ↑ OlimpBase :: European Women's Team Chess Championship :: Klaudia Kulon
* ↑ OlimpBase :: Women's Chess Olympiads :: Klaudia Kulon
* ↑ OlimpBase :: World Women's Team Chess Championship :: Klaudia Kulon